ยามเฝ้าจอ : ย้อนดู ทรู ขึ้นจอ รายการจะกลับมาในอีกไม่นาน ไปแล้วกี่รอบ?
เพจยามเฝ้าจอประมวลปรากฏการณ์เคเบิลทีวีอย่าง True Visions ขึ้นหน้าจอ Programming will return shortly ไปแล้วกี่รอบ? พร้อมชี้นี่อาจจะเป็นส่วนหนึ่งที่มีการเซนเซอร์ไม่รู้กี่ครั้งแล้วสืบเนื่องจาก เมื่อวันที่ 3 ก.พ. 60 ที่ผ่านมาสถานีโทรทัศน์อัลจาซีรา (Al-Jazeera) ภาคภาษาอังกฤษที่ออกอากาศผ่านระบบทีวีบอกรับสมาชิกหรือเคเบิลทีวีอย่าง True Visions ขึ้นหน้าจอ Programming will return shortly (รายการจะกลับมาในอีกไม่นาน) ระหว่างที่รายการในช่องดังกล่าวนำเสนอข่าวกรณีวัดพระธรรมกายที่เกิดขึ้นประเทศไทยซึ่งผู้ที่เห็นหน้าจอดังกล่าวก็คือ Wayne Hay ทำหน้าที่เป็นผู้สื่อข่าวอาวุโส (Senior Correspondent) ประจำช่องอัลจาซีราภาคภาษาอังกฤษ (อ้างอิงจากการโพสของเพจและ)This is what comes up on screen. — Wayne Hay (@wayne_hay) ยามเฝ้าจอ จึงขอรวบรวมการระงับการออกอากาศบางรายการชั่วคราวโดยไม่แจ้งให้ผู้ชมรับทราบล่วงหน้าบน True Visions มาให้ดูกันThe military junta that currently runs Thailand - and then the BBC cuts to this. Thailands censors are busy. — Andrew RC Marshall (@Journotopia) 16 ต.ค. 59 Andrew RC Marshall ผู้สื่อข่าวพิเศษ (Special Correspondent) จาก Reuters ทวีตภาพและข้อความในทวิตเตอร์ส่วนตัวว่าพบหน้าจอ Programming will return shortly ระหว่างการชมข่าวผ่านทางช่อง BBC cable TV operator True Vision continues to censor BBC CNN Al Jazeera reports about situation in the country. — Sunai (@sunaibkk) 30 พ.ย. 59 สุนัย ผาสุก ตัวแทนจาก Human Rights Watch ทวีตภาพและข้อความในทวิตเตอร์ส่วนตัวว่า True Visions ยังคงเซนเซอร์การรายงานข่าวเกี่ยวกับสถานการณ์ในประเทศไทยที่ออกอากาศผ่านช่อง BBC CNN และ Al-Jazeera2 ธ.ค. 59 ผู้ใช้เว็บไซต์ Pantip.com สอบถามถึง True Visions ที่ขึ้นหน้าจอ Programming will return shortly ระหว่างที่ช่อง NHK World นำเสนอข่าวในรายการ NHK Newsline โดยแอค intelligence (ซึ่งเป็นตัวแทนของ True) ตอบคำถามผู้ใช้ว่า เนื่องจากทรูวิชั่นส์เกรงว่าช่องทางต่างประเทศจะรายงานข้อมูลได้ไม่ครบถ้วน จึงต้องขออนุญาตทำการขึ้นข้อความดังกล่าวให้รับทราบ ทรูวิชั่นส์ต้องขออภัยมา ณ ที่นี้ด้วยครับ (ที่มา :)28 ธ.ค. 59 มีผู้ใช้ชื่อ Couch Potatoเขียนจดหมายถึงกองบรรณาธิการ THE NATION ว่าพบหน้าจอ Programming will return shortlyระหว่างที่ช่อง Al-Jazeera เผยแพร่ข่าว NGO หญิงไทย สอนการเล่นเครื่องดนตรีให้แก่เด็กผู้ยากไร้ในกรุงเทพฯ (ที่มา :)10 ม.ค. 60 มีผู้ใช้ชื่อ George Morgan เขียนจดหมายถึงกองบรรณาธิการ THE NATION ว่าพบหน้าจอ Programming will return shortly ระหว่างที่ช่อง CNN กำลังเผยแพร่คลิปการแข่งขันกินลูกชิ้นปลาที่เกิดขึ้นประเทศไทย (ที่มา :)15 ก.พ. 60 เกษีตร เตชะพีระ นักวิชาการ โพสต์ภาพในเฟซบุ๊กส่วนตัวว่าพบหน้าจอ Programming will return shortly ระหว่างการรับชมรายการ NHK Newsline ทางช่อง NHK World ที่นำเสนอข่าวพลเรือเอกแฮร์รี บี แฮริส จูเนียร์ (Adm. Harry B. Harris Jr.) ผู้บัญชาการกองกำลังสหรัฐอเมริกาภาคพื้นแปซิฟิก เข้าเยี่ยมคารวะ พล.อ.ประยุทธ์ จันทร์โอชา ในโอกาสเข้าร่วมพิธีเปิดการฝึกคอบร้าโกลด์ 2017เพจ ยามเฝ้าจอ ยังได้ทิ้งท้าย ด้วยว่า คำถามจากหัวเรื่องก็คือ ย้อนดู True Visions ขึ้นหน้าจอ Programming will return shortly ไปแล้วกี่รอบ? คำตอบก็คือ ส่วนตัวก็ตอบไม่ได้ เพราะนี่อาจจะเป็นส่วนหนึ่งที่มีการเซนเซอร์ไม่รู้กี่ครั้งแล้ว เพราะมีเจ้าหน้าดูแลตรงนี้ชัดเจน (ดูรายละเอียดได้ในข่าวนี้)
เพจยามเฝ้าจอประมวลปรากฏการณ์เคเบิลทีวีอย่าง True Visions ขึ้นหน้าจอ Programming will return shortly ไปแล้วกี่รอบ? พร้อมชี้นี่อาจจะเป็นส่วนหนึ่งที่มีการเซนเซอร์ไม่รู้กี่ครั้งแล้ว ภาพ True
Programming will return shortly,True Visions,การเซนเซอร์,ทรู,ยามเฝ้าจอ,สื่อมวลชน